ئەڤەتار: دوایین ملکەچپێکەری ھەوا (زنجیرەی تەلەڤیزیۆنیی ٢٠٢٤)

ئەڤەتار: دوایین ملکەچپێکەری ھەوا کە ھەروەھا بە ئەڤەتار: ئەفسانەی ئانگ ناسراوە، زنجیرەیەکی تەلەڤیزیۆنیی خەیاڵی سەرکێشیی ئەمریکییە کە لە ٢٢ی شوباتی ساڵی ٢٠٢٤ یەکەم وەرزی لێ پەخش کرا. وەرگێڕانێکی ڕاستەوخۆیە لە زنجیرە ئەنیمەیشنە ڕەسەنەکەی بە ناوی ئەڤەتار: دوایین ملکەچپێکەری ھەوا کە لە ساڵی ٢٠٠٥ بڵاوکرایەوە و سێ وەرزی لێ بەرھەمھێنرا. بۆ یەکەمجار لە مانگی ئەیلوولی ساڵی ٢٠١٨ دەربارەی ئەم زنجیرەیە لە میدیاکان بڵاوکرایەوە، بە کاستی پڕ ئەستێرە، لەوانە: گۆردن کۆرمەر، داڵاس لیو، گیاوێندیۆ، ئیان ئۆسلی، پاوڵ سون-ھیونگ لی، ئێلیزابێت یوو، دانیاڵ دای کیم و کێن لیونگ.

یەکەم ئەڵقەی زنجیرەکە لە ٢٢ی شوباتی ٢٠٢٤ بۆ یەکەمجار لە تۆڕی نێتفلیکس بڵاوکرایەوە، و لە سەرەتاشدا لە ھەشت ئەڵقە پێکدێت.

 پوختە 
وێنۆک|نەخشەی جیھانی ئەڤەتار
زنجیرەکە لە جیھانێکی (بڕوانە جیھانی ئەڤەتار) خەیاڵی ئاڵۆزی نێو جەنگ دەست پێدەکات کە کەسانی تایبەت (ئەو کەسانەی توانای ملکەچپێکردنی توخمەکانیان ھەیە) دەتوانن یەکێک لە چوار توخمە سەرەکییە یەکەمەکان ئاو، زەوی (خاک)، ئاگر، یان ھەوا ملکەچپێبکەن (دروستی بکەن، کۆنتڕۆڵی بکەن و دەستکاری بکەن). ئانگ، کە ھەڵبژێردراوە وەک ئەڤەتار و دواھەمین ملکەچپێکەری ھەوای زیندووە، ھەروەھا پردی پەیوەندی نێوان جیھانی فیزیکی و ڕۆحییە، و تاکە کەسە کە توانای ملکەچپێکردنی ھەر چوار توخمەکەی ھەیە. ئەڤەتار پارێزگاری لە ڕێکخستنی جیھان و سروشت دەکات بۆ ھێنانەدی ئاشتی، ئانگ بەرپرسیارێتی کۆتاییھێنان بە داگیرکاری دیکتاتۆریی نەتەوەی ئاگری لەسەرشانە. لەگەڵ ھاوڕێ نوێیەکانی کاتارا و سۆکا، دەست دەکات بە شارەزابوون و ڕاھێنانکردن لە سێ توخمە سەرەکییەکەی تر، ئەمە لە کاتێکدایە لەلایەن زوکۆ، شازادەی دەرکراوی نەتەوەی ئاگر ڕاو دەنرێت، و ھەوڵدەدات بە گرتنی ئانگ (ئەڤەتار) شەرەفی خۆی لای پاشای نەتەوەی ئاگر بەدەست بھێنێتەوە.

 ئەڵقەکان 
 وەرزی یەکەم 

 بەرھەمھێنان 
 پەرەپێدان 
لە ساڵی ٢٠١٨ کۆمپانیای نێتفلیکس ڕای گەیاند کە زنجیرەی لایڤ ئاکشنی ئەڤەتار بڕیارە لە ساڵی ٢٠١٩ دەست بە بەرھەمھێنان بکات. لە مانگی حوزەیرانی ٢٠٢٠دا بەھۆی جیاوازیی لە بەرھەمھێنانی زنجیرە لایڤ ئاکشنەکە لەگەڵ زنجیرە ئەنیمەیشنە ڕەسەنەکە، دروستکەرانی زنجیرەکە ستۆدیۆی بەرھەمھێنانی زنجیرە چاوەڕوانکراوەکەیان بەجێھێشت، دوای ئەوەی ئاشکرا کرا کە کۆمپانیای نێتفلیکس ویستویەتی گۆڕانکاری لە چیرۆکی ئەڤەتار بکات، ھەروەھا ئاماژە بە ژینگەیەکی نەرێنی و بێ پشتیوانی کراوە لە بەرھەمھێنانی زنجیرەکە، لە کۆتاییدا، لە مانگی ئابی ٢٠٢١ ئەلبێرت کیم بە فەرمی وەک نووسەر و بەرھەمھێنەری جێبەجێکار و نمایشکاری زنجیرەکە ڕاگەیەندرا.

زنجیرەکە بۆ ھەر ئەڵقەیەکی زیاتر لە ١٥ ملیۆن دۆلار تێچووی بووە بۆ دروستکردنی، ھەر وەرزێکیشی ھەشت ئەڵقەی لێ پێکدێت.

 وێنەگرتن 
بەرھەمھێنان و وێنەگرتنی زنجیرەکە لە ١٦ی تشرینی دووەمی ٢٠٢١ لە شاری ڤانکۆڤەری ویلایەتی بریتش کۆڵۆمبیا لە کەنەدا دەستیپێکرد.

 پەخشکردن 
زنجیرەکە لە ٢٢ی شوباتی ساڵی ٢٠٢٤ نمایش کرا.

 سەرچاوەکان 

 بەستەرە دەرەکییەکان 

پۆل:بەرنامە تەلەڤیزیۆنییەکان بە زمانی ئینگلیزی
پۆل:ئاڤاتار: دوایین ملکەچپێکەری ھەوا
پۆل:دووبارە دەرکەوتنەوە لە تەلەڤیزیۆن
پۆل:ئەو بەرنامە تەلەڤیزیۆنییانەی کە خۆیان لەگەڵ کۆمیکدا گونجاندووە
پۆل:کارەکتەرەکانی ئەڤەتار: دوایین ملکەچپێکەری ھەوا
پۆل:ئەو بەرنامە تەلەڤیزیۆنییانەی کە خۆیان لەگەڵ یارییە ڤیدیۆیییەکان گونجاندووە
پۆل:زنجیرە تەلەڤیزیۆنییە ھونەرە جەنگییەکان
پۆل:زنجیرە تەلەڤیزیۆنییەکان دەربارەی خێزانە ناکارامەکان
پۆل:بەرنامە تەلەفزیۆنییەکان لە شاری ڤانکۆڤەر وێنەگیراون
پۆل:بەرنامە ڕاستەقینەکانی نێتفلیکس